Vahepeal olen suutnud kõik särgi jupid omavahel kokku õmmelda. Nüüd on jäänud vaid servade ja õmbluste mahaõmblemine.
#000000
Tundub, et kaelaaauk, mille lõikamist ma kõige rohkem kartsin, tuli seekord täitsa hea. Kindlasti väiksem kui eelmisel särgil.
#000001
Lõikasin eile raamaturiiuli jaoks lauda ning tundsin, et kuidagi palju peab vaeva nägema. Siis meenus kuskilt kuuldud jutt, et saelehe õlitamine või siis küünlarasvaga määrimine peaks tegema asja paremaks.
#000003
Proovisin siis ka mina. Haarasin küünla ning käisin kogu raamsaelehe mõlemalt poolt üle. Üllatuseks töötas see suurepäraselt. Palju vähem pidi rakendama jõudu ning saetee läks ühtlasemaks.
#000004
Eelmises postituses oli juttu kuidas ma puurpingiga tresisin. Siinkohal ka üks näide samal teemal.
#000005
Mina kasutasin peitlit rasplite asemel ning puurpingi lõugade vahele läks mul 8mm polt mis oli läbi kogu detaili kinni tõmmatud.
#000006
Kuna kõik väikesed sugulased ei olnud veel kepphobuse vanuses mõtlesime neile välja midagi muud. Aga, et jätkata teemas tuli ka neile pisike hobune.
#000007
Esiteks otsisin internetist pildi mille võtta aluseks hobuse keha jaoks. Selle sain ühest käsitööblogist: See, et tegemist on sebraga ei ole nii tähtis. Sealse pildi siis suurendasin GIMP-i kasutades õigesse suurusesse ning edasi oli ainult printimise ja lõikamise vaev.
#000008
Keha tegin paksust kasevineerist, mis mul kunagi riiulite tegemisest järele jäi (ostetud vimeerimaailmast). Kasutades vineerisaagi (inglise keeles coping saw) lõiksin peamise kuju välja.
#000009
Edasi silusin ääred lamedaks ja ühtlaseks kasutades dremeli ümmargust lihvimis otsa. Käisin hiljem üle veel ka käsitsi peenema paberiga.
#000010
Et väiksed käed ei saaks pindu siis märkisin pliiatsiga jooned mõlemale poole ääri (nurk oleks sarnane) ning väikeste rasplitega võtsin nurgad maha. Pärast käisin veel erineva kareduse liivapaberitega üle nii vast raspeldatud ääred, kui ka ülejäänud pinnad.
#000011
Iga asi on lahedam, kui see ka sõidab. Nii sai otsustatud, et ka sellel ratsul peavad olema rattad all.
#000012
Kuna hetkel ei olnud treipinki kuskilt võtta otsustasin improviseerida ning kasutasin puurpinki päris mitte sihtotstarbelise eesmärgiga. Ettevaatust – see võib olla ohtlik!
#000013
Kasutades laia peitlit treisin enam vähem ühtlase silindri, millest siis lõikasin rattad. Pildil olev männist eksemplar ei ole see, millest lõpuks ma rattad tegin, kuna suutsin ühe vale liigutusega suure tüki sealt välja lüüa. Tegelikud rattad on kasest (endised lauajala otsad – Taaskasutus!) Rataste ühendamiseks kasutasin ära katkise vibunoole (taas Taaskasutus!).
#000014
Pärast kuivamist sai see ka endale 2mm augud laka ja saba jaoks ja ka 1 silma jaoks.
#000016
Pühade ajal oli võimalik veidi teha ka muud peale söömise. Nii saingi ma oma särgi traageldatud ning ka kaelaaugu lõigatud. Loomulikult selgus, et esialgse hurraaga traageldatud varruka kiil õmblusega valele poole – aga see oli kerge parandus. Muus osas istus särk hästi.
#000017
Nüüdseks on ka varrukate kiilud püsivalt kokku õmmeldud. Järgmiseks külgmised kiilud esi- ja tagaosa külge.
#000018
Kepphobune – viimistlus, kõrvad ja lakk
#000019
Pärast silmade liimi kuivamist said veel mõlemad hobused väikese lihvi ning siis viimistlesin nad 3 kihi osmo õlivahaga. Iga kihi vahel kasutasin 00 villa.
#000020
Järgmiseks said hobused endale laka. Seda tegi päkapik nr 2.
#000022
Aukudest ajas läbi 4 lõnga ning sidus need sõlmedesse. Selliselt kattis lakk kogu pea.
#000023
Kõrvad tegin taimparknahast. Kasulik on hoida alles eelmiste projektide jääke või vigu – praegu oli hea untsuläinud käepideme nahast hobuste kõrvu välja lõigata.
#000024
Lõhe on tarvilik, et need ei oleks lihtsalt lamedad latakad vaid omaks veidi kolmemõõtmelisust. Naelutades neid külge panin servad kohakuti ning see tekitas väikese süvendi. Naeladeks kasutasin mööblinaelu mida sain tööriistamarketist.
#000025
Kõrvade naelutusega sai ka projekt läbi. Mõlemad hobud on jõudnud oma sihtkohta ning loodetavasti teenivad nad oma peremehi hästi.
#000026